CELEX: C2005/182/14
Language: lt
Date: 2005-07-23 00:00:00
Title: 2005 m. gegužės 26 d. Teisingumo Teismo sprendimas (pirmoji kolegija), Byloje C-283/03 (dėl College van beroep voor het bedrijfsleven prašymo priimti prejudicinį sprendimą): A. H. Kuipers prieš Productschap Zuivel (Bendras rinkos organizavimas — Pienas ir pieno produktai — Reglamentas (EEB) Nr. 804/68 — Valstybės narės nuostatos, pagal kurias pieninės taiko išskaitymus iš melžiamų karvių augintojams mokamos kainos arba jiems moka priemokas priklausomai nuo pristatyto pieno kokybės — Nesuderinamumas)

23.7.2005   
            
            
               LT
            
            
               Europos Sąjungos oficialusis leidinys
            
            
               C 182/7
            
         
      TEISINGUMO TEISMO SPRENDIMAS
   
   (pirmoji kolegija)
   2005 m. gegužės 26 d.
   Byloje C-283/03 (dėl College van beroep voor het bedrijfsleven prašymo priimti prejudicinį sprendimą): A. H. Kuipers prieš Productschap Zuivel
       (1)
   
   (Bendras rinkos organizavimas - Pienas ir pieno produktai - Reglamentas (EEB) Nr. 804/68 - Valstybės narės nuostatos, pagal kurias pieninės taiko išskaitymus iš melžiamų karvių augintojams mokamos kainos arba jiems moka priemokas priklausomai nuo pristatyto pieno kokybės - Nesuderinamumas)
   (2005/C 182/14)
   Proceso kalba: olandų
   Byloje C-283/03 dėl 2003 m. birželio 27 d.College van beroep voor het bedrijfsleven (Nyderlandai) sprendimu, kurį Teisingumo Teismas gavo 2003 m. birželio 30 d., pagal EB sutarties 234 straipsnį pateikto prašymo priimti prejudicinį sprendimą byloje A. H. Kuipers prieš Productschap Zuivel, Teisingumo Teismas (pirmoji kolegija), kurį sudaro kolegijos pirmininkas P. Jann, teisėjai K. Lenaerts, J. N. Cunha Rodrigues, K. Schiemann (pranešėjas) ir M. Ilešič; generalinė advokatė J. Kokott, sekretorė vyriausioji administratorė M.-F. Contet, 2005 m. gegužės 26 d. priėmė sprendimą, kurio rezoliucinėje dalyje nurodyta:
   Bendra kainų sistema, kuria pagrįstas bendras pieno ir pieno produktų rinkų organizavimas, įtvirtintas 1968 m. birželio 27 d. Tarybos reglamentu (EEB) Nr. 804/68 dėl bendro pieno ir pieno produktų rinkos organizavimo iš dalies pakeistas 1995 m. birželio 29 d. Tarybos reglamentu (EEB) Nr. 1538/95, draudžia valstybėms narėms vienašališkai nustatyti nuostatas, kuriomis daromas poveikis bendro organizavimo tame pačiame gamybos etape reglamentuojamų kainų nustatymo mechanizmui. Ši nuostata taikoma ir pagrindinėje byloje nagrinėjamai sistemai, kuri, kad ir koks būtų jos numanomas arba nustatytas galutinis tikslas, įtvirtina mechanizmą, pagal kurį:
   
               —
            
            
               viena vertus, pieninės įpareigotos atskaityti joms pristatyto pieno kainos išskaitą, kai jis neatitinka tam tikrų kokybės kriterijų,
            
         
               —
            
            
               kita vertus, nustatoma bendra visų pieninių tokiu būdu per nustatytą laikotarpį atskaityta suma, kuri vėliau perskirstoma, atsižvelgiant į galimus pieninių finansinius srautus, kiekvienos pieninės išmokamų vienodo dydžio priemokų už 100 kilogramų minėtus kokybės kriterijus atitinkančio pieno melžiamų karvių augintojams, kurie per minėtą laikotarpį jį pristatė, forma.
            
         
      (1)  OL C 213, 2003 9 6.